b"\n_START_ARTICLE_\nHabitatge al carrer Alfons II d'Arag\xc3\xb3, 101\n_START_SECTION_\nDescripci\xc3\xb3\n_START_PARAGRAPH_\nEdifici modernista de planta i dos pisos. Els baixos estan formats per la porta d'entrada a la casa i una botiga. Aqu\xc3\xad nom\xc3\xa9s s'ha d'esmentar el fris de cer\xc3\xa0mica decorada que recorre la fa\xc3\xa7ana horitzontalment i les llindes de ma\xc3\xb3 vist, algunes de les quals s'han pintat. Els 2 pisos tenen la mateixa estructura: una balconada amb dos finestres, decorades amb cer\xc3\xa0mica a la part superior. L'edifici est\xc3\xa0 coronat per una cornisa amb treball de ma\xc3\xb3 vist format per emmerletats. Finalment, la teulada est\xc3\xa0 coberta amb teules."